Joana Borboikoa

Joana Borboikoa (Vincennesko gaztelua, 1338ko otsailaren 3a - Paris, 1378ko otsailaren 6a) Frantziako erregina ezkontidea izan zen, Frantziako Karlos V.aren emaztea.

 Biografia 
Petri I.a Borboiko dukearen eta Elisabet Valoiskoaren alaba zen. Aita, aitona eta anaia buruko gaitzek jota bizi izan ziren, eta Joanak familiako gaixotasun hori ere bazuela zirudien. Nerbio-kolapso erabatekoa izan zuen zazpigarren semea jaio ondoren. Bere seme zaharrena (bizirik iraun zuena) erotzat hartu zutekaji izan zen ezaguna.

1350eko apirilaren 8an Tain-l'Hermitage-n ezkondu zen Frantziako Karlos V.a erregearekin.

Bederatzi seme-alaba jaio ziren, denak haurtzaroan hilak, bi izan ezik:

 Joana (1357-1360).
 Joan (1359-1364).
 Bona (1360).
 Izenik ezagutzen ez zaion alaba bat (1363).
 Joan (1366).
 Karlos VI.a (1368-1422), Frantziako errege.
 Maria (1370-1377).
 Luis (1372-1407), Orleansko dukea.
 Elisabet (1373-1378).
 Katalina (1378-1388).

 Heriotza eta ehorzketa 
Katalina jaiotzear zela, medikuen aholkuaren kontra, bainua hartu zuen Joanak, Jean Froissartek idatzi zuenez. Handik gutxira, erditzea hasi zen, eta haurra jaioa eta bi egunera hil zen ama, senarra lur jota utzita kronikaren arabera.

Saint Denis basilikan dago ehortzia senarrarekin, Parisen. Bere hilobia, eskultura bikoitza Karlos V.aren ondoan, ereduetako bat izan zen Karlos III.a Nafarroakoaren eta Leonor Trastamarakoaren hilobia egiteko Iruñeko katedralean. 

 Genealogia 

 Erreferentziak 

 Kanpo estekak 

Kategoria:Erditzerakoan hildako pertsonak
Kategoria:Parisen hildakoak
Kategoria:Frantziako erregina ezkontideak